Steffen Möller

Steffen Möller (naskiĝis la 22-an de januaro 1969 en Wuppertal) estas germana aktoro, verkisto kaj kabaredisto loĝinta kaj ludanta en Pollando. Li nun loĝas en Heidelberg.

 Vivo 
Steffen Möller naskiĝis kiel filo de profesoro pri teologio Christian kaj instruistino pri religio Sigrun kaj havas du pli junajn fratojn Tilman kaj Julian.
Li partoprenis humanisman gimnazion en Wuppertal, kie abiturientiĝis. En la lernejo aktivis en kabaredo. Post soldatservo, en Libera Universitato Berlino studis teologion kaj filozofion. Kurson de la pola lingvo frekventis en Krakovo. Post fino de la studoj en 1994 revenis al Pollando, kie laboris unue kiel instruisto de la germana lingvo en Liceo je la nomo al Jadviga en Varsovio, kaj poste lekciisto de la germana lingvo en Varsovia Universitato.

Li estas konata de kelkaj televidaj programoj, kiel ekzemple Europa da się lubić (Eŭropo ŝatindas). Steffen Möller eldonis du muzikajn diskojn kun siaj spektakloj: "Niemiec na Młocinach" (Germano en la varsovia kvartalo Młociny) kaj "E, tam, Unia!" - ŝerce pri la Eŭropa Unio. Li ankaŭ estas aŭtoro de la libro "Polska da się lubić" (Pollando ŝatindas), kiu estis ankaŭ eldonita germane sub la titolo "Viva Polonia" (Vivu Pollando). Oktobre 2010 aperis pola traduko de lia libro pri la klasika muziko – "Moja klasyczna paranoja" (Mia klasika paranojo).

 Distingoj 
 Federacia Meritkruco (Germanio) (2005)
 Odznaka Honorowa "Bene Merito" (Honora Distingo "Bene Merito"), atribuita de pola Ministerio pri eksteraj aferoj (2009)
 Ora Strigo de Pola diasporo pro promocio de la pola kulturo (2013)

 Publikaĵoj 
 2006 Polska da się lubić. Mój prywatny przewodnik po Polsce i Polakach (Pollando ŝatindas. Mia privata gvidlibro pri Pollando kaj poloj), Wydawnictwo Publicat, ISBN 83-245-1062-1
 2009 Viva Polonia. Als deutscher Gastarbeiter in Polen, Fischer Taschenbuch Vlg., ISBN 978-3-86610-558-4
 2010 Moja klasyczna paranoja, Wydawnictwo WAB, ISBN 978-83-7414-845-0
 2012 Expedition zu den Polen: Eine Reise mit dem Berlin-Warszawa-Express, Malik Verlag, ISBN 978-3-89029-399-8

 Muzikaĵoj 
 2003 Niemiec na Młocinach
 2004 E, tam Unia!
 2006 Wakacje w Niemczech (Ferioj en Germanio)
 2008 Najpiękniejsze baśnie Braci Grimm (La plej belaj fabloj de la fratoj Grimm) . Axel Springer Polska, Warszawa
 2008 Viva Polonia. Steffen Möller (Audio-CD). Argon Verlag, Berlin, ISBN 978-3-86610-558-4 
 2009 Vita Classica. Steffen Möller (Audio-CD). Argon Verlag, Berlin, ISBN 978-3-86610-844-8 
 2012 Expedition zu den Polen: Eine Reise mit dem Berlin-Warszawa-Express (Audio-CD), Osterwoldaudio Verlag, ISBN 978-3-86952-113-8 

 Eksteraj ligiloj 

 reta paĝo ( kaj )

Kategorio:Germanaj komikistoj
Kategorio:Germanaj satiristoj
Kategorio:Kavaliroj de la Federacia Meritkruco (Germanio)
Kategorio:Germanaj elmigrintoj